open-index/open-wikipedia-markdown huggingface dataset:
1940 בספורט

## [[אולימפיאדה]]
### [[אולימפיאדת הקיץ 1940]]
האולימפיאדה נועדה להיערך בטוקיו, יפן מ-21 בספטמבר ועד 6 באוקטובר 1940, אך בעקבות פרוץ מלחמת סין-יפן ב-1938, הועברה להלסינקי. היא נועדה להיערך מחדש מ-20 ביולי ועד 4 באוגוסט 1940, אך בוטלה עקב פרוץ מלחמת העולם השנייה. היא הייתה אמורה להיות האולימפיאדה ה-12.

### [[אולימפיאדת החורף 1940]]
האולימפיאדה נועדה להיערך בסאפורו, יפן מה-3 ועד 12 בפברואר 1940, אך בעקבות פרוץ מלחמת סין-יפן, הועברה לגרמיש-פרטנקירשן, גרמניה היא נועדה להיערך שם מה-2 ועד 11 בפברואר 1940, אך בוטלה עקב פרוץ מלחמת העולם השנייה. היא הייתה אמורה להיות האולימפיאדה החמישית.

## [[מרוץ אופני כביש|אופניים]]
* טור דה פראנס – לא נערך עקב מלחמת העולם השנייה
* ג'ירו ד'איטליה – פאוסטו קופי ()
* וואלטה אספניה – לא נערך עקב מלחמת העולם השנייה

## [[אתלטיקה]]
### נשים
* אנה זייצבה-בוסנקו () שקבעה בריצת 1500 מטר שיא עולם חדש של 4:41.8 דקות.

### גברים
* הנרי יונסון () קבע בריצת 3000 מטר שיא עולם חדש של 8:09.0 דקות.
* קורנליוס וורמרדם () קבע בקפיצה במוט שיא עולם חדש של 4.60 מטר.

## [[כדורגל]]
### כדורגל לפי מדינות

#### [[כדורגל באנגליה|אנגליה]]
תחרויות לא התקיימו

#### [[כדורגל באיטליה|איטליה]]
* אינטר מילאנו זוכה בסקודטו.
* אינטר מילאנו זוכה בגביע האיטלקי.

#### [[כדורגל בארגנטינה|ארגנטינה]]
* בוקה ג'וניורס זוכה באליפות.

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל – פלמיירס זוכה בתחרות
* אליפות ריו דה ז'ניירו בכדורגל – פלומיננסה  זוכה באליפות

#### [[כדורגל בגרמניה|גרמניה]]
* שאלקה 04 זוכה באליפות גרמניה.
* נירנברג זכתה בגביע הגרמני.

#### [[כדורגל בספרד|ספרד]]
* אתלטיקו מדריד זוכה באליפות ספרד
* אספניול זכתה בגביע גנרליסימו.

#### [[כדורגל בישראל|פלשתינה (א"י)]]

* הפועל תל אביב זוכה באליפות ארץ ישראל בפעם הרביעית. בית"ר תל אביב זוכה בגביע ארץ ישראל בפעם הראשונה לאחר ניצחון על מכבי תל אביב בתוצאה 1-3.

## [[כדורסל]]
### תחרויות בינלאומיות

#### [[אליפות דרום אמריקה בכדורסל|אליפות דרום אמריקה]]
אורוגוואי () זכתה באליפות וארגנטינה () זכתה במקום השני.

### כדורסל לפי מדינות
* ליגת ה-NBL – אקרון וינגפוטס זוכה באליפות.
* ליגת העל האיטלקית בכדורסל –  Ginnastica Triestina זוכה באליפות.
* אליפות ברית המועצות בכדורסל גברים – בורבסטניק מלנינגרד זוכה באליפות.

## [[מרוץ מכוניות]]
* מרוצי הגרנד פרי למכוניות – תחרות הופסקה עם פרוץ מלחמת העולם השנייה.

## [[פוטבול]]
### [[NFL]]
* 8 בדצמבר – שיקגו ברס מנצחת את וושינגטון רדסקינס 0-73 באליפות ה-NFL במשחק שנערך בוושינגטון די. סי.. תוצאת המשחק מהווה שיא (2015) של הניקוד הגבוה ביותר והפער הגדול ביותר בליגת ה-NFL.

## [[שחייה]]
### שיאי עולם

#### נשים
רנהילד ווגר ()  
* קבעה 2 שיאי עולם חדשים, במשחה ל-400 מטר חופשי והעמידה אותו על תוצאה של 5:00.1 דקות (15 בספטמבר).
* 11 באוגוסט, הלסינקי, פינלנד – שיא עולם חדש במשחה ל-1500 מטר חופשי בתוצאה של 21:10.1 דקות.

#### גברים
נבחרת ארצות הברית ()
* קבעה שיא עולם חדש במשחה שליחים 4x100 מטר חופשי בתוצאה של 3:54.4 דקות (8 במרץ).

## קישורים חיצוניים

*
ספורט
יונתן הללי

**יונתן (יוני) הִללי** (נולד ב-25 במאי 1960) הוא עיתונאי ופרשן ספורט ישראלי.

## ביוגרפיה
מרבית שנותיו כעיתונאי, מ-1981 ועד העברת הבעלות על העיתון בראשית העשור השני של המאה ה-21, עבד כעיתונאי בעיתון "מעריב" שבו שימש כתב בצפון. בתפקידו זה סיקר את תחום המשפט, תחום הבריאות ואת הרשויות המקומיות באזור. בנוסף, סיקר עבור מוסף הספורט של העיתון את קבוצות הכדורגל בצפון ובמשך שני עשורים גם את נבחרת ישראל בכדורגל. במסגרת תפקידו זה חשף בשנת 1999 את פרשת נערות הליווי, ביחד עם העיתונאי אביב הברון.
בשנת 1994 הקים את איגוד עיתנאי הספורט ועמד בראשו במשך שני עשורים.

בשנת 2013 החל הללי לעבוד בערוץ הספורט והוא משמש כפרשן בתוכניות המגזין של הערוץ, כשהבולטות שבהן הן התוכניות "יציע העיתונות" ותוכנית הבת שלה, "שבת ביציע". בשנת 2014 הצטרף הללי לצוות המגישים של תוכנית הספורט ברדיו 103FM לצד מאיר איינשטיין ורון קופמן. אף על פי שחדל מלסקר את קבוצות הכדורגל מהעיר חיפה הוא ממשיך להפגין בתוכניות שבהן הוא משתתף מידיעותיו על הנעשה בקבוצות.

במרוצת השנים זכה הללי במספר פרסים: בשנת 2000 זכה בפרס נשיא המדינה, לאחר שנבחר לעיתונאי מצטיין מטעם העיתון מעריב. בשנת 2007 זכה ב"פרס ביאנו לתקשורת" על התמדתו בסיקור העיר חיפה, בשנת 2010 נבחר לעיתונאי הספורט של העשור על ידי אגודת העיתונאים בחיפה והצפון וב-2015 זכה בפרס מפעל חיים מטעם תא כתבי חיפה.

הללי הוא אביה של העיתונאית יפעת הללי.

## קישורים חיצוניים

* האזנה לתוכנית הספורט של רדיו 103FM בה משדר יוני הללי
* 
* פרס מפעל חיים הוענק לעיתונאי יוני הללי, באתר קפה TheMarker, 5 בפברואר 2015

קטגוריה:עיתונאי ספורט ישראלים
קטגוריה:סגל מעריב
קטגוריה:סגל ערוץ הספורט
קטגוריה:סגל 103fm
קטגוריה:פרשני ספורט ישראלים
קטגוריה:ישראלים שנולדו ב-1957
Allkpop

**Allkpop** (בעברית: **אול קיי-פופ**) הוא בלוג העוסק בקיי-פופ בשפה האנגלית אשר ממוקם בארצות הברית. האתר הושק ב-30 באוקטובר 2007 והמטה המרכזי שלו ממוקם באדג'ווטר שבניו ג'רזי. האתר נמצא בבעלות ומנוהל על ידי החברה, 6Theory Media. אול קיי-פופ הוא אחד מאתרי החדשות של קיי-פופ הנקרא ביותר עם מעל שבעה וחצי מיליון קוראים בחודש, והכתבות שלו לעיתים קרובות מצוטטות על ידי פרסומים רבים ברחבי העולם. ברשימה שנערכה של האתרים הכי שימושיים, העיתון בשפה האנגלית The Korea Herald, כינה את האתר אול קיי-פופ כ"מבשר החדשות המהיר ביותר" של קיי-פופ.

## לקריאה נוספת
*Soompi
*Koreaboo

## קישורים חיצוניים
* 

## הערות שוליים

קטגוריה:בלוגים באנגלית
קטגוריה:קיי-פופ
Soompi

**Soompi** (בעברית: **סומפי**) הוא אתר אינטרנט בשפה האנגלית אשר מציע סיקור של תרבות הקיי-פופ. לאתר יש את אחת מקהילות האינטרנט הבינלאומיות הגדולה ביותר עבור קיי-פופ, שבעיקר מרוכזת בפורומים forums המקיפים שהאתר מציע. יותר משבעה וחצי מיליון גולשים מבקרים באתר בכל חודש. האתר מציג את תכניו בשפות שונות וביניהן אנגלית, צרפתית, ספרדית, פורטוגזית ותאילנדית. עובדה זו מאפשרת לאתר למשוך אליו קהל קוראים נרחב יותר גם מארצות שאינן דוברות אנגלית.

מאז היווסדותו בשנות ה-90 המאוחרות, סומפי צמח והפך להיות מקור סמכותי עבור חדשות על תרבות הקיי-פופ, והוא אחד האתרים הנצפים ביותר המספקים סיקור על מוזיקת הקיי-פופ.

בתחילה, רוב המבקרים באתר היו בעיקר קוריאנים המתגוררים במדינות זרות, עם יותר מ-1.2 מיליון אנשים הנכנסים לאתר. כעת, לעומת זאת, רוב החברים באתר הם אינם קוריאנים. רוב הקוראים מגיעים ממדינות כמו ארצות הברית, קנדה, סינגפור, הפיליפינים ומלזיה. בערך 6 מיליון אנשים מתחברים לאתר בכל חודש ובערך 40% מהפעילות המתרחשת באתר מקורה מצפון אמריקה.

## היסטוריה
סומפי נוסד ב-1998 על ידי מפתח אינטרנט אמריקאי-קוריאני בשם סוזן קאנג. האתר במהרה זכה לתשומת הלב של מעריצים מכל רחבי העולם. בפברואר 2011, סומפי נרכש על ידי Enswers, Inc., חברת מיזם של טכנולוגיית מידע אשר ממוקמת בסיאול ומתמחה בטכנולוגיית חיפוש וידאו, והוא פועל כחברת בת בבעלותה המלאה.

סומפי השיקו ב-2011 את האתר שלו בשפה הצרפתית וב-2012 את האתר שלו בשפה הספרדית, תוך כדי שיתוף פעולה עם חברות תקליטים ובידור בקוריאה כמו למשל JYP אנטרטיינמנט SM אנטרטיינמנט, ו-YG אנטרטיינמנט.

ב-19 באוגוסט 2015 נודע כי שירות הסטרימינג Viki, הפועל תחת חברת המסחר האלקטרוני היפנית Rakuten רכש את סומפי.

## לקריאה נוספת
*Allkpop
*Koreaboo

## קישורים חיצוניים

* 

## הערות שוליים

קטגוריה:אתרי אינטרנט שהושקו ב-1998
קטגוריה:קיי-פופ
התשובה

**התשובה** הוא הסכת (פודקאסט) ישראלי המספק תשובות לשאלות שנשלחו על ידי המאזינים להסכת. ההסכת הוא חלק מרשת ההסכתים "עושים היסטוריה". עורך ומגיש ההסכת, דורון פישלר, הוא מרצה, מבקר קולנוע לשעבר, וכותב הספר "אני יכול להסביר: מדריך למבקר בכדור הארץ".
ממוזער|הסמליל הקודם של התשובה
ההסכת עלה לאוויר ב-18 בנובמבר 2018. מרבית הפרקים עוסקים בתשובות לשאלות שנשאלו על ידי המאזינים, אך במספר פרקים מספר פישלר סיפור (כגון פרשת תמאם שוד, עלייתה ונפילתה של נאורו, סיפורים משלוש הממלכות, על השבלייה ד'איאון, או אגדות עם מארצות שונות), פרקי הסיפורים זוכים לפופולריות גבוהה במיוחד. בנוסף, במספר פעמים דורון גם הוציא סדרה קומית על סח"ה - ספינת החלל חגית, בה הוא מגלם דמות של קפטן החללית,"הקפטן פיש", ועורך התוכנית דאז, דור קומט, גילם דמות בשם "רב-פקד גרעכץ". ההגשה בפרקים היא בסגנון הומוריסטי, כולל אפקטים קוליים ומוזיקה מתאימה.

פישלר משתדל שהתשובות יהיו נכונות ומדויקות, ולשם כך גם מתייעץ עם מומחים בתחומם בשלל תחומים, כגון: אסטרונומיה, היסטוריה, בלשנות, מטאורולוגיה, פיזיקה, ספרות או בתולדות הלמבדה. אחת לכמה חודשים יוצא פרק השלמות ותיקונים בו פישלר מתקן טעויות, משלים ומעדכן מידע שהופיע בפרקים קודמים.

אורכם של רוב הפרקים 60-20 דקות, ועד 2025 הם הופצו אחת לשבועיים בימי שני. בשנת 2025 ירד קצב הוצאת הפרקים לפעם בשלושה שבועות, כל פעם ביום אחר.

הפתיח והסגיר של הפודקאסט הם מקטע מתוך היצירה Hip-Hop/Rap Beat מאת David Hyde.

## פרקי ספיישל ואירועים מיוחדים

* בשנת 2023 הופק פרק ספיישל קצר של ההסכת בשיתוף עם אנשי הסרט העיר הזאת. הפרק עסק בשאלה "עגבנייה: פרי או ירק?".
* בשנת 2024 התקיים פעמיים אירוע מאזינים מיוחד של הפודקאסט במועדון גריי, תל אביב. במהלך שני האירועים הוקלט בשידור חי מול קהל הפרק "מהי המדינה הכי משעממת (בקטע טוב) בעולם?".
* בשנת 2025 הוקלט עוד פרק לייב שעסק בשאלה למה יש יותר מדי צירופי מקרים בעולם.

## פרסים

* ההסכת זכה בתואר "הסכת ההעשרה של השנה של אתר גיקטיים", בשנים 2020, 2021, 2022, 2024 ו-2025 (תחרות 2023 לא התקיימה).

## לקריאה נוספת

* בשנת 2024 הוציא פישלר ספר בשם "אני יכול להסביר: מדריך למבקר בכדור הארץ", שחלק מהפרקים בו מבוססים על פרקים מתוך הפודקאסט.

## קישורים חיצוניים

* "התשובה" באתר רשת עושים היסטוריה
* "התשובה" באתר הרשמי של דורון פישלר
* למה אין מיקרוגל שמקרר ולמה אנשים מגדלים אוגרים? האיש ששבר את אייטיונז יבדוק לכם, באתר גיקטיים
* התשובה

## הערות שוליים

קטגוריה:פודקאסטים ישראליים
Koreaboo

**Koreaboo** (בעברית: **קוריבו**) הוא אתר אינטרנט בשפה האנגלית המסקר תוכן ויראלי קוריאני. האתר הושק ב-4 באוקטובר 2010, והוא צמח להיות אחד מפלטפורמות התוכן הפופולרי ביותר עבור קוראים בינלאומיים עם יותר מ-7 מיליון קוראים ברחבי העולם.

האתר ברובו מתמקד בעיקר על תעשיית הבידור הקוריאנית והכוכבים שלה, אך הוא התרחב וכעת מדווח על תרבות, טכנולוגיה וסגנון חיים שהופכים להיות נפוצים.

מאז ההשקה ב-2010, קוריבו הרחיב את פעולותיו על ידי הפקה של מספר רב של מופעים, פסטיבלים ואודישנים. ב-2012 קוריבו תפס את תשומת לבו של הקונצרן הקוריאני הגדול CJ E&M ויחדיו הם ייסדו את KCON, שהוא מפגש הקיי-פופ הגדול ביותר שנערך בארצות הברית.

לקוריבו ניתן הקרדיט כאשר הוא גילה לראשונה את הזמרת הקוריאנית Wendy Shon, שכעת פועלת כזמרת עם להקת הבנות Red Velvet תחת S.M Entertainment, ב-2010 בזמן האודישנים שהם ביצעו עבור קיוב אנטרטיינמנט בוונקובר.

מנכ"ל קוריבו, פלוסיוון שקאר צוטט בכתבה במגזין בילבורד לגבי השתתפותו בפאנל הראשון של קיי-פופ ב-SXSW בשנת 2012. הוא השתתף בפאנל לצד חברים נוספים הראויים לציון כמו טד קים (סמנכ"ל CJ Entertainment), דוד זדאק (CAA) וג'ף יאנג (כותב טור בעיתון וול סטריט ג'ורנל) בהנחייתו של סאנג צ'ו (סמנכ"ל התפעול של MNet אמריקה). כנציג של קוריבו הוא גם צוטט בכתבה של הוול סטריט ג'ורנל לגבי הניצחון ההיסטורי של הלהקה Girls' Generation בטקס פרסי המוזיקה של יוטיוב בשנת 2013.

ב-3 בינואר 2015, קוריבו ופורטל התקשורת הקוריאני Dispatch הכריזו כי הם חתמו על שיתוף פעולה בלעדי כדי לשדר את תכניו של הפורטל Dispatch הכותב בשפה הקוריאנית, בזמן אמת בשפה האנגלית באמצעות קוריבו. יומיים לאחר מכן ב-5 בינואר 2015, קוריבו ו-TV Report הודיעו גם כן על שיתוף פעולה בלעדי, אשר מאפשר את תרגום התכנים הקוריאנים של TV Report לאנגלית ולהיות מסוקר על ידי קוריבו לפני אתרי תקשורת בינלאומיים אחרים.

## לקריאה נוספת
*Soompi
*Allkpop

## קישורים חיצוניים
* 

קטגוריה:אתרי אינטרנט שהושקו ב-2010
קטגוריה:קיי-פופ
כדור (התעמלות אמנותית)

[ממוזער|מתעמלות משתמשות בכדורים ב[אולימפיאדת לונדון (2012)]]
**כדור** הוא אחד מהמכשירים שמשתמשים בהם בהתעמלות אמנותית.

ניתן להשתמש בכדור מגומי או מפלסטיק גמיש. במידה והכדור עשוי מפלסטיק גמיש, הוא נדרש להיות גמיש כמו כדור גומי. קוטר הכדור צריך להיות בין 18 סנטימטר ל-20 סנטימטר (לילדות בין 14 ל-20 סנטימטר), המשקל שלו חייב להיות 400 גרם (לילדות 200 גרם), עליו לאפשר לתפוס אותו ולהחזיק אותו בכף היד ולא לאפשר לכדור לעצור על הזרוע.
הכדור יכול להיות בכל צבע והוא יכול להיצבע בכמה צבעים, לרוב צבע הכדור מתאים לצבע הבגד.

במהלך התרגיל הכדור חייב להיות בתנועה מתמדת. המהלכים המוכרים הנעשים עם הכדור הם: גלגול, כדרור, זריקות ותפיסות, גלגול על הגוף, הקפצות ועוד.

## ראו גם
* התעמלות אמנותית
* סרט (התעמלות אמנותית)
* חישוק (התעמלות אמנותית)

## קישורים חיצוניים

קטגוריה:התעמלות אמנותית
קטגוריה:כדורים
שיגה (מחוז)

**מחוז שיגה** (ביפנית: *Shiga-ken* 滋賀県) הוא מחוז באי הונשו, יפן. בירת המחוז היא העיר אוצו.

## היסטוריה
בעבר נקרא האזור בו שוכן מחוז שיגה נחלת אומי. בשל קרבתה לנארה ולקיוטו, בנו בה מספר קיסרי יפן ארמונות. לאורך ההיסטוריה היפנית, היה המחוז מוקד לחימה בין דאימיו שונים, וכן לפעילות נינג'ה. 

עם ביטול שיטת ההאן ב-1872 הפך האן למחוז שיגה.

## גאוגרפיה
מחוז שיגה גובל במחוז פוקואי בצפון, במחוז גיפו במזרח, במחוז מיאה בדרום-מזרח, ובמחוז קיוטו במערב.

במרכז המחוז שוכן אגם ביווה, אגם המים המתוקים הגדול ביותר ביפן, החולש על שישית משטח המחוז. נהר סטה זורם מאגם ביווה אל מפרץ אוסקה דרך קיוטו. 

המחוז מוקף הרים, עם רכס הירה והר היאיי במערב, הרי איבוקי בצפון-מזרח, והרי סוזוקה בדרום מזרח.

האקלים בשיגה משתנה בין הצפון לדרום. בדרום המחוז שורר לרוב מזג אוויר חמים, בעוד בחלק הצפוני קר לאורך רוב השנה, ושלג רב בחורף. 37% שטח המחוז מוקדש לפארקים לאומיים.

### ערים
במחוז שיגה 13 ערים:

## כלכלה
כמעט שישית משטח המחוז מוקדש לחקלאות, והגידול המרכזי הוא אורז. מזרח שיגה ידוע בגידול בקר ובדרום-מזרח מגדלים תה ירוק, ובאגם ביווה התפתחה תעשיית דיג וגידול פנינים.

## מחוזות תאומים
* 
* 
* 

## קישורים חיצוניים

* 
* האתר הרשמי של מחוז שיגה
* 

קטגוריה:יפן: מחוזות
קטגוריה:קנסאי: מחוזות
ארמון קפיטניה חנרל

**ארמון הקפיטניה חנרל** (בספרדית: **El Palacio de la Capitanía General**) הוא בניין הממוקם בעיר סנטה קרוס דה טנריפה שבאיים הקנריים, ספרד.

הבניין ממוקם במרכז העיר, בנייתו הושלמה בשנת 1578 והיה לאחד מהמקומות החשובים ביותר לכוחות המזוינים של האיים הקנריים. הארמון שימש כמפקדה של הקפיטניה חנרל של האיים הקנריים, הפיקוד הצבאי של הכוחות המזוינים של ספרד באיים הקנריים.
ממוזער|ארמון הקפיטניה חנרל

## היסטוריה
משרדם של הפיקוד הצבאי באיים הקנריים הוקם בשלהי המאה ה-16 בקומה הראשית של ארמון הקפיטניה חנרל. תחילה הוחלט למקם את הפיקוד הצבאי בעיר לה לגונה אך לבסוף הוחלט למקמו בעיר סנטה קרוס דה טנריפה, החלטה שהשפיעה על התפתחותה של העיר שהייתה נתונה להתקפות ימיות.

בשנת 1656 החל הפיקוד הצבאי של העיר לארח את המטה הצבאי הכללי של האיים הקנריים.
בבניין זה איקונוגרפיה שנערכה על ידי גומרסינדו רוביינה המציגה את המאפיינים של קסטיליה ולאון ושל כל אחד מסמלי האיים הקנריים השונים.

בעת שלטונו של קרלוס השלישי, שמונה למנהיג בשנת 1782, נהגו בכל שנה לערוך בבניין זה את חגיגות חג הפסחא הצבאי. 
החוגגים היו בעיקר חיילים מהכוחות המזוינים של האיים הקנריים בנוכחותו של ראש הפיקוד הצבאי, המייצג את המלך.
ממוזער|ארמון הקפיטניה חנרל - בשנת 1885

## קישורים חיצוניים

*מידע על ארמון הקפיטניה חנרל - אתר בשפה הספרדית
*מידע על הכוחות המזוינים של האיים הקנריים - אתר בשפה הספרדית

קטגוריה:סנטה קרוס דה טנריפה: מבנים
זהויות מופן

באלגברה וגאומטריה פרויקטיבית, **זהויות מופן** הן זהויות שיכול לקיים חוג לא אסוציאטיבי: הזהות השמאלית \ (x(zx))y=x(z(xy)), והזהות הימנית 
\ y((xz)x)=((yx)z)x. זהויות אלו מופיעות באופן טבעי כשחוקרים את הפרמטריזציה של מישור פרויקטיבי, והן קרובות לזהויות שמקיימת אלגברה אלטרנטיבית. גם לזהות המרכזית \ (xy)(zx)=(x(yz))x יש תפקיד מסוים. הזהויות קרויות על שם רות מופן (Moufang) .

את הזהות הימנית והשמאלית אפשר לנסח כטענות על אופרטורי הכפל מימין ומשמאל, כזהויות \ r_xr_zr_x = r_{(xz)x} ו-\ \ell_x\ell_z\ell_x = \ell_{x(zx)}, בהתאמה. ניסוח זה חושף קשר לאלגברות ז'ורדן, שבהן משחק האופרטור \ Q_x(y) = xyx תפקיד חשוב.

שלוש זהויות מופן מתקיימות בכל אלגברה אלטרנטיבית. מאידך, אלגברה עם יחידה המקיימת את הזהות הימנית והשמאלית היא אלטרנטיבית; ואלגברה עם חילוק המקיימת את זהות מופן הימנית או השמאלית היא אלטרנטיבית.

באלגברה עם יחידה המקיימת את זהות מופן הימנית או השמאלית מתקיימת הזהות \ (a,b,a)^4 = 0, כאשר \ (a,b,c) הוא האסוציאטור.

## מקורות

* The Role of Nonassociative Algebra in Projective Geometry, John R Faulkner, 2014.


## הערות שוליים

קטגוריה:אלגברה לא אסוציאטיבית
האסון במכה (1990)

[300px|ממוזער|שמאל|המוני עולים לרגל במישור ערפאת ב[מכה, נובמבר 2010]]
**האסון במכה** התרחש ב-2 ביולי 1990. במהומה שפרצה במנהרה בעיר במהלך העלייה לרגל אליה (החג') נהרגו 1,426 אנשים בתדחוקת קהל.

## האירוע
האסון אירע במנהרת הולכי רגל המובילה ממכה אל הר ערפאת. הוא התרחש כאשר קהל שנכנס למנהרה הממוזגת עצר באמצעה, בעוד המונים שעמדו בכניסה אליה נדחפו קדימה כדי להימלט מהחום שמחוץ לה, שהגיע ליותר מ-44 מעלות צלזיוס. ההרוגים נחנקו בצפיפות או נרמסו תחת רגלי הקהל. מספר הפצועים באירוע איננו ידוע.

מרבית ההרוגים באסון היו עולים לרגל ממלזיה, אינדונזיה ופקיסטן.

על פי דיווחים ראשונים מהאירוע, האנשים עצרו בתוך המנהרה בגלל הפסקת חשמל.

## גורמים ואירועים דומים
מספרם העצום של המשתתפים בעלייה לרגל למכה - כ-2 מיליון עד 4.5 מיליון מדי שנה - הביא עם השנים למספר רב של אסונות רמיסה ואסונות אחרים. במהלך 16 השנים שלאחר אסון 1990 אירעו במכה עוד שבעה אירועים במהלך הח'ג , שבהם נרמסו עשרות עד מאות אנשים למוות תחת רגלי הקהל. ב-12 בינואר 2006, נהרגו לפחות 346 אנשים, וב-24 בספטמבר 2015 לפחות 2200 בני אדם נרמסו למוות בעמק מינא שבמזרח העיר מכה.

## ראו גם
* תדחוקת קהל

## קישורים חיצוניים
*דיווח על האסון, מתוך עיתון הוושינגטון פוסט 1990, באתר Highbeam
*דיווח על האסון, באתר לוס אנג'לס טיימס
*מאמר על האסונות במהלך העלייה לרגל למכה, 2006, באתר הגרדיאן

## הערות שוליים

אסון 1990
קטגוריה:אסונות בערב הסעודית
אסון מכה
מכה
סידני (כדורגל)

**מועדון הכדורגל סידני**, שנוסד בשנת 2004, הוא מועדון כדורגל באוסטרליה. קבוצת הכדורגל ממוקמת בעיר סידני, אוסטרליה.

המועדון זכה בשלוש אליפויות בשנים 2006, 2010 ו-2017. כבר בשנתו השנייה של המועדון מאז הקמתו, הוא זכה בליגת האלופות האוקיאנית. לאחר שההתאחדות לכדורגל האוסטרלית עברה מ-OFC ל-AFC, המועדון השתתף 3 פעמים בליגת האלופות האסיאתית. המועדון מארח את משחקיו הביתיים באופן זמני במגרש הקריקט של סידני, לאחר שאצטדיון אליאנץ בעיר ששימש את הקבוצה בעבר והכיל 45,500 מקומות, מועמד להריסה.
## תארים
;ליגת העל האוסטרלית
**פרמיירשיפ**:
* זכיות (4): , , 

* סגנויות (3): , , 
**צ'מפיונשיפ**:
* זכיות (5): , ,
,
,

* סגנויות (1): 
**[[הגביע האוסטרלי]]**
* **זכייה**: 
* סגנויות (2):,
;ליגת האלופות האוקיאנית
* **זכייה**: 

## שחקנים מפורסמים
* דווייט יורק
* ז'וניניו פאוליסטה
* ג'ון אלויסי
* ברט אמרטון
* לוקאס ניל
* אלסנדרו דל פיירו
* מארק יאנקו

## קישורים חיצוניים

* 

קטגוריה:קבוצות כדורגל אוסטרליות
כדורגל
קטגוריה:קבוצות כדורגל שהוקמו ב-2004
המוזיאון לתרבות הפלשתים ע"ש קורין ממן

**המוזיאון לתרבות הפלשתים ע"ש קורין ממן** הוא מוזיאון לארכאולוגיה המתמקד בתרבות הפלשתים בעיר אשדוד. המוזיאון נפתח לראשונה בשנת 1990 והיה המוזיאון הראשון שנפתח בעיר.

## היסטוריה
המוזיאון לתרבות הפלשתים ע"ש קורין ממן הוקם ב-1990 על ידי אריה אזולאי, רנה סיוון וגילה אזולאי – ששימשה כמנהלת המוזיאון בשנותיו הראשונות. אוצרת המוזיאון מיום הקמתו הייתה יעל ויזל, שהלכה לעולמה ב-2019. בשנותיו הראשונות כלל המוזיאון תצוגה ארכאולוגית מצומצמת, ברובה העתקים, בשילוב יצירות אמנות של בני העיר אשדוד.

ב-2013 המוזיאון נפתח מחדש לאחר מתיחת פנים עיצובית וקונספטואלית בתכנונו של האדריכל גיל מינסטר, שנמשכה שנה. הוא הושק מחדש תחת השם "המוזיאון לתרבות הפלשתים ע"ש קורין ממן".

בשנת 2014 קיבל המוזיאון הכרה ממשרד התרבות והספורט.

## תערוכות
במוזיאון שלושה חללים:
***קומה ראשונה:** תערוכת הקבע "עולמם של הפלשתים", אוצרת: גלית ליטני.
:התצוגה מציגה את סיפורו של העם הפלשתי. במאה ה-12 לפנה"ס פלשו גויי הים ובהם פלשתים מאזור לא ידוע דרך הים והיבשה לעבר מישור החוף דרומה ושטפו את המזרח התיכון. התערוכה מציגה את סיפורם של הפלשתים כמהגרים שנאצלו לנדוד מארצם. הפלשתים התיישבו והשתלבו לצד בני ישראל בארץ כנען. הם השפיעו והושפעו מהעמים הסמוכים להם מבחינה תרבותית וחומרית. בתערוכה כ-140 ממצאים ארכאולוגיים נדירים שרובם (כ-95%) מקוריים.
***הקומה התחתונה:** הגלריה לתערוכות מתחלפות.
:אחת לשנה מתחלפות תערוכות בתחומי התרבויות והאתנוגרפיה, המאפשרות הצצה למסורות ולמנהגים בחתכי אוכלוסייה מגוונים בישראל. התערוכות המתחלפות משלבות לרוב את אנשי קהילות אשדוד שמציגים מחפציהם האישיים, סביב הנושא המובא בתערוכה.
***המשתה הפלשתי:**
:"המשתה הפלשתי" הוא חלל בתוך המוזיאון המעוצב בהשראת ארמון קנוסוס שבאזור הים האגאי – עם אלמנטים ציוריים מהתרבות הפלשתית. המשתה הפלשתי הוא חלל שנועד להפגיש ולחבר בין קהל המבקרים לבין הפלשתים, דרך הקולינאריה. הארוחות המוצעות מתבססות על פי מחקריה של ד"ר טובה דיקשטיין, החוקרת קולינאריה קדומה. ארוחת הצהריים היא צמחונית המבוססת על רכיבי אוכל טבעיים, מתבואת האדמה ומבוססת על סל המזונות הקדום.

## קורין ממן
**קורין ממן** (בצרפתית: ****; 18 באוגוסט 1965 – 15 ביוני 1984) הייתה סטודנטית לרפואה ולרוקחות, יהודייה-מרוקאית. היא נולדה לרוזט וסלומון ממן בקזבלנקה, שם למדה במגמה ריאלית בבית הספר הצרפתי "". היא סיימה את לימודיה התיכוניים בהצטיינות ב-1982.

היא סיימה שנה ראשונה בלימודי רפואה ושנה שנייה ברוקחות במונפלייה שבצרפת. ביקרה בישראל עם צעירים יהודים מצרפת. היא אהבה ילדים ואת ישראל.

ב-15 ביוני 1984, יצאה לבלות עם חברותיה ולחגוג את הישגיה במבחנים עם שתי חברות, ונהרגה בתאונת דרכים. משפחתה ביקשה להנציחה במוזיאון, במטרה להגשים את חלומותיה.

## גלריה

קובץ:תצוגת הקבע עולמם של הפלשתים צילום אבישי פינקלשטיין .jpg|תצוגת הקבע, "עולמם של הפלשתים"
קובץ:פעילות לכל המשפחה. צילום אילן ספרא.jpg|ילדים מחופשים לפלשתים ב"משתה הפלשתי"
קובץ:Museum of Philistine culture Ashdod (3).jpg|מוצגים בתערוכה
קובץ:Museum of Philistine culture Ashdod (8).jpg|בסיסי עמודים מהמקדש
קובץ:Museum of Philistine culture Ashdod (7).jpg|אגן רחצה קדום


## ראו גם

* מוזיאון אשדוד לאמנות
* מוזיאון גבורה ותהילה
* הארכיון לתולדות אשדוד
* בית אריה קלנג

## קישורים חיצוניים

* 
* המוזיאון לתרבות הפלשתים ע"ש קורין ממן, באתר החברה העירונית אשדוד
* 

## הערות שוליים

קורין ממן
פלשתים
קטגוריה:פלשתים
קטגוריה:מבנים ואתרים שתכנן גיל מינסטר
מבצע סימפוניית החיים

**מבצע סימפוניית החיים** היה פשיטה שבוצעה על ידי יחידת דובדבן ב-26 באוגוסט 2000, במטרה ללכוד את המחבל מחמוד אבו הנוד. במהלך המבצע אירע ירי דו-צדדי. שלושה חיילים נהרגו, חייל נוסף נפצע באורח קשה ואבו הנוד נמלט.
## רקע
מחמוד אבו הנוד נחשב לאחד מאנשי גדודי עז א-דין אל-קסאם המסוכנים ביותר. הוא אחראי למותם של עשרות ישראלים. אבו הנוד שיגר לפחות חמישה מחבלים מתאבדים לישראל, שביצעו פיגועי התאבדות, וכן שיגר עשרות חוליות לפיגועי ירי בגדה. אבו הנוד היה מעורב בפיגועים שבוצעו בירושלים בקיץ 1997, במסגרתם שלח חמישה מחבלים מתאבדים. בשנת 1998 אבו הנוד מונה למפקד הזרוע הצבאית של החמאס בגדה לאחר חיסול האחים עוודאללה בחברון. בספטמבר 1999 שיגר מחבלים לטבריה ולחיפה לביצוע פיגועים, בהם נפצעה ישראלית באורח קשה. שלושה מן המחבלים נהרגו. היה מראשי מתכנני הפיגועים במסעדת "סבארו" ובמועדון "הדולפינריום".

## מהלך המבצע
בליל ה-26 באוגוסט 2000 ביצע כוח מיחידת דובדבן, בפיקוד מפקד היחידה מיקי אדלשטיין, יוצא יחידת שלדג, מעצר בכפר עסירה א-שמאלייה, סמוך לשכם, במטרה ללכוד את המחבל מחמוד אבו הנוד. לאחר שהבית כותר התגלה הכוח ואבו הנוד ומחבל נוסף זוהו וכוח דובדבן פתח לעברם באש. מן הירי נפצעו שני המחבלים, שאף השיבו באש. או אז אירעה תקלה מבצעית של ירי דו-צדדי, כאשר צלפים מיחידת דובדבן זיהו את חבריהם כמחבלים וירו בהם. מהירי נהרגו סמ"ר רועי אבן־פילשטיינר, סמ"ר ניב יעקבי וסמ"ר לירון שרביט. לוחם נוסף א׳ נפצע אנושות וחולץ תחת האש על ידי חברו לצוות ר׳ שהיה עמו על הגג. על תפקודו במבצע היה מועמד ר׳ לצל״ש.

## לאחר המבצע
בעקבות הכשל המבצעי הוחלט להשעות את היחידה זמנית מפעילות מבצעית. לאחר המבצע מינה הרמטכ"ל, שאול מופז, ועדת חקירה בראשות האלוף שי אביטל, מתוקף ניסיונו כמפקד סיירת מטכ"ל לשעבר. אביטל מצא כשלים חמורים באופן פעולת הכוח והעיר לאלוף פיקוד המרכז, יצחק איתן, כי היה עליו לחנוך טוב יותר את מפקד אוגדת איו"ש שלמה אורן. בשל התקלה המבצעית החמורה התפטרו מפקד האוגדה, תא"ל אורן, ומפקד יחידת דובדבן, סא"ל אדלשטיין. בשל העובדה כי האינתיפאדה השנייה פרצה זמן קצר לאחר האירוע, נותר אדלשטיין בתפקידו כשנה נוספת, במהלכם שיקם את היחידה והוביל אותה במבצעים רבים כנגד הטרור הפלסטיני בשל כך מנע ממנו הרמטכ"ל את הפיקוד על יחידת שלדג, אולם מינה אותו למפקד גדוד 202.

ב-23 בנובמבר 2001 אבו הנוד חוסל מירי טילים ממסוק קרב של צה"ל לעבר המכונית בה נסע, סמוך למחנה הפליטים אל-פארעה במחוז טובאס. יחד איתו נהרגו שני אחים, אחמד וראשיד חשקייה, שסייעו לו בהוצאה לפועל של פיגועים. השניים נהרגו במקום. אבו הנוד הצליח לצאת מהרכב ונהרג מירי נוסף. המסוקים ירו בסך הכול שבעה טילים ששוגרו לאחר שהתקבל מידע מדויק על מסלול נסיעתו של אבו הנוד.

## קישורים חיצוניים
* .
* .
* .
* .
* .
* .
* .
* .

## הערות שוליים

סימפוניית החיים
קטגוריה:2000 בישראל
קטגוריה:צה"ל: תאונות בפעילות מבצעית
קטגוריה:יחידת דובדבן
קטגוריה:צה"ל: תקריות ירי דו צדדי
מרקוס פיזאלי

**מרקוס פיזאלי** (בפורטוגזית: **Marcos Pizzelli**, בארמנית: **Մարկոս Պիզզելլի**; נולד ב-3 באוקטובר 1984) הוא כדורגלן עבר ברזילאי-ארמני ששיחק בעמדת החלוץ.

## קריירת מועדונים
פיזאלי התחיל את הקריירה שלו בנוער של סאו קרלוס. בשנת  הצטרף לאררט ירוואן. ב-30 באפריל הוא ערך את הופעת הבכורה שלו במשחק נגד אוליסס ירוואן. במשחק הליגה הבא נגד אוליסס שנערך ב-16 ביוני, הוא הבקיע את שער הבכורה שלו. בשנים  ו- הוא היה הכובש המצטיין של הליגה. לאחר שהמועדון נקלע לבעיות כלכליות, הוא הושאל ל-ASA יסי מהליגה החמישית בצרפת. בקיץ  סיים את חוזהו באררט וחתם בפיוניק ירוואן. עם פיוניק הוא זכה בשתי דאבלים והיה מלך השערים של הליגה בעונת  ביחד עם חברו לקבוצה גאבורג גאזריאן.

ביוני  הוא חתם במטאלורג דונייצק האוקראינית. כבר בהופעת הבכורה שלו בליגה נגד צ'רנומורץ אודסה, הוא הבקיע את שער הבכורה שלו. ב-13 בינואר 2012 חתם בקובאן קרסנודאר ל-3 שנים. ב-18 במרץ הוא הבקיע את שער הבכורה שלו במועדון במשחק נגד רובין קאזאן. במאי  נבחר לשחקן החודש. ביוני  הצטרף לקרסנודאר היריבה העירונית. בינואר  הושאל לאקטובה עד לתום העונה בקזחסטן ובאוקטובר של אותה שנה רכש המועדון את כרטיס השחקן שלו.

## קריירה בינלאומית
במאי  קיבל אזרחות ארמנית, דבר המאפשר לו לשחק בנבחרת ארמניה. ב-28 במאי 2008 הוא ערך את הופעת הבכורה שלו בנבחרת בתיקו 2-2 נגד  בו גם הבקיע את שער הבכורה שלו בנבחרת. ב-11 בספטמבר 2012 הורחק במהלך המשחק נגד  במסגרת מוקדמות מונדיאל 2014.

## תארים
; אררט ירוואן
*אליפות ארמניה: 

; פיוניק ירוואן
*אליפות ארמניה: , 
*הגביע הארמני: , 

; אקטובה
*הסופר קאפ הקזחי: 

## קישורים חיצוניים

קטגוריה:כדורגלנים ארמנים
קטגוריה:כדורגלנים ברזילאים
קטגוריה:קשרי כדורגל ארמנים
קטגוריה:קשרי כדורגל ברזילאים
קטגוריה:כדורגלני אררט ירוואן
קטגוריה:כדורגלני פיוניק ירוואן
קטגוריה:כדורגלני מטאלורג דונצק
קטגוריה:כדורגלני קובאן קרסנודאר
קטגוריה:כדורגלני קרסנודאר
קטגוריה:כדורגלני אקטובה
קטגוריה:כדורגלני סקודה קסנתי
קטגוריה:כדורגלני א-שבאב (ריאד)
קטגוריה:כדורגלני נבחרת ארמניה
קטגוריה:ארמנים שנולדו ב-1984
קטגוריה:ברזילאים שנולדו ב-1984
אורי גיל (טייס)

**אורי גיל** (נולד ב-1943) הוא תת-אלוף (בדימוס) בחיל האוויר הישראלי. גיל הוא אלוף הפלות, במהלך שירותו כטייס קרב בחיל האוויר הישראלי נרשמו לזכותו 7.5 הפלות של מטוסי אויב.

## קורות חייו
גיל גדל בקיבוץ גבעת חיים מאוחד. עם גיוסו לצה"ל ב-1962 התנדב לקורס טיס, וב-1963 סיים אותו במגמת קרב. שירת במספר תפקידי פיקוד בחיל ולחם במלחמת ששת הימים ובמלחמת ההתשה, בין היתר בקרב האוויר רימון 20. לחם במלחמת יום הכיפורים ובמלחמת לבנון הראשונה, במהלכה רשם לזכותו הפלת מטוס מיג 21 סורי תוך כדי טיסה בג'י 8.2. הייתה זו ההפלה בג'י הגבוה ביותר שנרשמה בתולדות חיל–האוויר. בשנת 1985 השתחרר מצה"ל, אולם הוסיף לשרת כטייס קרב במילואים עד שנת 2003. פרש משירות המילואים בדרגת תא"ל. לזכותו 7.5 הפלות של מטוסי אויב (הפלה אחת שלו, ב-10 באוקטובר 1973 במלחמת יום הכיפורים, הוכרה כהפלה משותפת המחולקת בין עודד מרום ובין גיל ולכן נחשבת כחצי הפלה.)

גיל מחזיק בשני שיאי גינס בהיותו טייס הקרב הפעיל המבוגר ביותר ובשל ההפלה בג'י הגבוה ביותר של מטוס קרב.
לאחר שחרורו עסק בציור. גיל נשוי ומתגורר בעין הוד.

ב-2015 יצא סרט תיעודי על חייו, "בקצה השמיים", בבימויו של אמיר הר-גיל.

## קישורים חיצוניים
* .
* ליעד ברקת, צייד הצבעים , ביטאון חיל האוויר, גיליון 130 (231),  1 בדצמבר 1999

## הערות שוליים

קטגוריה:אלופי הפלות ישראלים
קטגוריה:גבעת חיים מאוחד: אישים
קטגוריה:טייסי חיל האוויר הישראלי
קטגוריה:עין הוד: אישים
קטגוריה:ציירים ישראלים
קטגוריה:שיאני גינס ישראלים
קטגוריה:תתי-אלופים בחיל האוויר
קטגוריה:ישראלים שנולדו ב-1943
רינט עבדולין

**רינט עבדולין** (נולד ב-14 באפריל 1982) הוא כדורגלן עבר קזחי ששיחק בעמדת המגן.

## קריירה
עבדולין התחיל את הקריירה שלו בקאיראט אלמטי. בשנתיים הראשונות שלו במועדון מיעט לקבל דקות משחק, אך בעונת  הפך לשחקן הרכב מן המניין. בעונת  חתם בלוקומוטיב אסטנה (לימים אסטנה) בה שיחק במשך עונה וחצי. במהלך עונת  חתם בטובול עימה זכה בסיום העונה באליפות קזחסטן, התואר הראשון של השחקן בקריירה. בין היתר הספיק עבדולין לשחק עבור וסטוק, קייסר, אטיראו ואורדבסי בה הוא משחק כיום.

ב-6 ביולי 2003 עבדולין ערך את הופעת הבכורה שלו בנבחרת קזחסטן בהפסד 3-0 ל. ב-1 באפריל 2009 הוא הבקיע את שער הבכורה שלו בנבחרת בהפסד 5-1 ל במסגרת מוקדמות מונדיאל 2010.

## תארים
; טובול
*אליפות קזחסטן: 

## קישורים חיצוניים

קטגוריה:כדורגלנים קזחים
קטגוריה:מגני כדורגל קזחים
קטגוריה:בלמי כדורגל קזחים
קטגוריה:כדורגלני קאיראט אלמטי
קטגוריה:כדורגלני אסטנה
קטגוריה:כדורגלני טובול
קטגוריה:כדורגלני אורדבסי
קטגוריה:כדורגלני אטיראו
קטגוריה:כדורגלני אוקז'טפס
קטגוריה:כדורגלני נבחרת קזחסטן
קטגוריה:ילידי 1982
מיליבויה נובאקוביץ'

**מיליבויה נובאקוביץ**' (נולד ב-18 במאי 1979) הוא כדורגלן עבר סלובני ששיחק בעמדת החלוץ.

## קריירת מועדונים
נובאקוביץ' התחיל את הקריירה שלו במחלקת הנוער של אולימפיה ליובליאנה, אך הוא לא זכה לשחק עבור הקבוצה הבוגרת. בגיל 19 חתם בקלופיירנסי האוסטרית וכעבור שנה בקלגנפורט ובהמשך שיחק עבור ויטסבורג. בקיץ  חתם במטרסבורג מליגת העל, אך לא זכה בה לדקות משחק רבות ובמהלך העונה חתם בל.א.ס.ק. לינץ. בשנת  חתם בליטקס לובץ' הבולגרית בה היה מלך שערי הליגה עם 16 שערים ב-24 משחקים. באותה עונה הוא אף רשם את דקות המשחק הראשונות שלו במסגרת אירופית לאחר שהקבוצה העפילה לגביע אופ"א והגיע לסיבוב 32 הגדולות בו נעצרה על ידי שטרסבורג.

את עונת  התחיל בליטקס לובץ', על אף הצעות מפ.צ. קלן, בית"ר ירושלים ולבסקי סופיה. אך באוגוסט  החליט להצטרף לפ.צ. קלן מהבונדסליגה השנייה. בעונתו הראשונה במועדון כבש 10 שערים ב-25 הופעות, ובעונתו השנייה כבש 20 שערים והיה מלך שערי הליגה ובתום העונה חזרה קלן לבונדסליגה, בעונת  הפך לקפטן המועדון והיה מלך השערים של המועדון עונה שנייה ברציפות כאשר כבש 16 שערים. בנובמבר  נלקח ממנו סרט הקפטן.

בתום עונת  ירדה קלן לבונדסליגה השנייה, וב-1 באוגוסט 2012 הושאל לאומייה ארדיג'ה היפנית עד דצמבר . בתום תקופת ההשאלה חזר נובאקוביץ' לקלן, אך ב-26 בינואר 2013 הוארכה תקופת השאלתו עד דצמבר . בשנת  עזב את המועדון אך נשאר ביפן לאחר שחתם בשימיזו ס-פולסה. בתום העונה חתם בנגויה גראמפוס.

## קריירה בינלאומית
נובאקוביץ' ערך את הופעת הבכורה שלו בנבחרת סלובניה בשנת . ב-31 במאי 2006 הבקיע שלושער בניצחון 1-3 נגד  שהיו שערי הבכורה שלו בנבחרת. נובאקוביץ' השתתף עם הנבחרת במונדיאל 2010. בפברואר  החליט לפרוש מהנבחרת, אולם כעבור שנה חזר בו מההחלטה. נובאקוביץ' מדורג שני בטבלת מלכי השערים של הנבחרת בכל הזמנים עם 32 שערים.

## תארים
; אישיים
*מלך השערים בליגת העל הבולגרית: 
*מלך השערים בבונדסליגה השנייה: 

## קישורים חיצוניים

קטגוריה:כדורגלנים סלובנים
קטגוריה:חלוצי כדורגל סלובנים
קטגוריה:ליובליאנה: כדורגלנים
קטגוריה:כדורגלני מטרסבורג
קטגוריה:כדורגלני ל.א.ס.ק. לינץ
קטגוריה:כדורגלני ליטקס לובץ'
קטגוריה:כדורגלני פ.צ. קלן
קטגוריה:כדורגלני אומייה ארדיג'ה
קטגוריה:כדורגלני שימיזו ס-פולסה
קטגוריה:כדורגלני נגויה גראמפוס
קטגוריה:כדורגלני מריבור
קטגוריה:כדורגלני מונדיאל 2010
קטגוריה:כדורגלני נבחרת סלובניה
קטגוריה:ספורטאים סלובנים באוסטריה
קטגוריה:ספורטאים סלובנים בבולגריה
קטגוריה:ספורטאים סלובנים בגרמניה
קטגוריה:ספורטאים זרים ביפן
קטגוריה:סלובנים שנולדו ב-1979
סאיוקי

**פיונה קרוליין גראהמס** (באנגלית: **Fiona Caroline Graham**; נולדה ב-16 בספטמבר 1961) היא אנתרופולוגית אוסטרלית העובדת בתור גיישה ביפן תחת השם **סאיוקי** (ביפנית: **紗幸**) מאז 2007 במחוז  שבטוקיו. היא מעבירה סמינרים בשם "תרבות הגיישות" ו-"החברה היפנית באנימה" ב.

## הכשרה
את התארים הראשונים שלה בפסיכולוגיה ובחינוך עשתה באוניברסיטת קיו ואת ה שלה עשתה באוניברסיטת אוקספורד. לאחר מכן השלימה דוקטורט באנתרופולוגיה חברתית. גראהם הייתה האישה הלבנה הראשונה שהייתה לבוגרת אוניברסיטת קיו.

לפני קבלת הדוקטורט באנתרופולוגיה חברתית מאוניברסיטת אוקספורד בשנת 2001, היא בילתה מספר שנים ביפן בהן ביצעה עבודות מחקר ועבדה בתחום התקשורת, בין השאר עבור רשתות חדשות מובילות ביפן כגון "Kyodo news" ו"רויטרס" בתור עיתונאית ובתור מפיקת תוכניות עצמאית עבור רשות השידור היפנית NHK.

## חיים אישיים וקריירה
ב-19 במרץ 2007 החלה גראהם לעבוד בתור גיישה באופן רשמי, תחת השם "סאיוקי" (משמעות השם בשפה היפנית היא "אושר שקוף"), במחוז אסאקוסה אשר בטוקיו. היא הייתה האישה הלבנה הראשונה לעשות כך. מחקרה והצטרפותה הרשמית למעגל הגיישות שונים מעבודתה של החוקרת האמריקאית ליזה דאלבי, אשר בשנות השבעים חקרה את הנושא ואף השתתפה בארוחות מסורתיות הנקראות Banquets, אך לא הוכשרה רשמית כגיישה. מאז שנת 2011, מכשירה גראהמס גיישות צעירות בבית הכשרה לגיישות שפתחה בעצמה.

עבודתה של גראהמס קיבלה חשיפה משמעותית ביפן ובמדינות רבות בעולם. היא הופיעה בתקשורת ואף כתבה וערכה תוכניות עבור רשתות טלוויזיה רבות. כמו כן הוזמנה פעמים רבות לשמש בתור פרזנטורית או מארחת בתוכניות טלוויזיה העוסקות בתרבות היפנית.

בימים אלה עוסקת גראהמס בלימוד תרבות הגיישות ותרבות האנימה באוניברסיטת קיו, היא את הגיישות ואף הצטרפה לארוחות המסורתיות בהן ביצעו הגיישות את רשמי.

בנוסף כתבה גראהמס טורים בשפה היפנית לעיתונים "Mainichi" ו-"Asahi". ומרצה באוניברסיטת ואסדה.

## פרסים, מימון ומלגות
*2014- הוזמנה על ידי ממשלת יפן לנאום ביום השנה ה-150 ליחסי שווייץ-יפן
*2013- הוזמנה לhyper japan אשר מומן על ידי ממשלת טוקיו וחברת british air.
*2010- זכתה במלגה ממשלתית אשר מומנה על ידי המוסד הממשלתי למחקר על שם
*2010- הוענק לה פרס מממשלת אוסטרליה על מחקרה הממושך (20,000 דולר או הוצאות ניצ׳יבנקן (nichibunken) מחייה ומחקר למשך שישה חודשים)
*2007- זכתה לה מלגה מאוניברסיטת בריטניה על סך 5000 פאונד.
*2006- זכתה במלגת מקמילן על סך 20,000 דולר בזכות ספרה שעמד לראות אור באותה שנה.
*2005- זכתה בפרס על סרטה הדוקומנטרי.
*2005- זכתה במימון של 5,000 דולר על ידי פקולטת Nus לאמנות ולמדעי החברה.
*2000- זכתה בפרס עיתונאות זרה ביפן על סך 5,000 דולר.
*1999- זכתה בתמיכת הקרן היפנית לקולנוע על סך 35,000 דולר
*מימונים נוספים: אוניברסיטת וואסדה, מלגת בלאקוול של אוניברסיטת אוקספורד, מימון
*לימודים של שנתיים באוניברסיטת בייג׳ין על ידי ממשלות יפן ואוסטרליה.

## שונות
גראהם ייסדה ספריית אנימה וקפה אנימה באוניברסיטת סינגפור לטובת הסטודנטים ולטובת מועדון האנימה המקומי. אוסף כותרי האנימה עומד כיום על כ-500 כותרים. כמו כן, פתחה אתר אקדמאי המכיל בתוכו מאמרים על תרבות האנימה ביפן ועל קשר החברה היפנית לאנימה. באתר זה קישורים רבים למועדוני אנימה בכל העולם.

גראהם היא עיתונאית אשר הוכשרה על ידי חברת רויטרס. עד היום היא כותבת מאמרים עבור עיתונים ומגזינים אשר קשורים לרוב לתרבות היפנית ולעבודתה בתחום זה.

## קישורים חיצוניים

* 

קטגוריה:נפטרות ב-2023
קטגוריה:אנתרופולוגיות
קטגוריה:אנתרופולוגים
קטגוריה:אוסטרליות שנולדו ב-1961
קטגוריה:אוסטרלים שנולדו ב-1961
תבונה ורגישות (מיני-סדרה, 1981)

**תבונה ורגישות** (באנגלית: **Sense and Sensibility**) היא מיני-סדרה טלוויזיונית של ה-BBC משנת 1981, עיבוד לרומן באותו שם מאת ג'יין אוסטן. הסדרה היא בת שבעה חלקים, את התסריט כתב אלכסנדר בארון וביים רודני בנט. בגרסה זו הושמטה דמותה של מרגרט, אחותם הצעירה של אלינור ומריאן.

בישראל שודרה הסדרה בשנות השמונים של המאה העשרים בערוץ הראשון ובטלוויזיה החינוכית. בסוף שנות התשעים יצאה הסדרה על גבי קלטות וידאו בהפצת הד ארצי במסגרת "האוסף הקלאסי של ה-BBC".

## צוות השחקנים
* איירין ריצ'רד - אלינור דשווד
* טרייסי צ'יילדס - מריאן דשווד
* בוסקו הוגאן - אדוארד פררס
* רוברט סוואן - קולונל ברנדון
* דיאנה פיירפקס - גברת דשווד
* דונלד דאגלס - סר ג'ון מידלטון
* אנני לאון - גברת ג'נינגס
* פיטר וודוורד - ג'ון וילובי
* מרג'ורי בלנד - ליידי מידלטון
* פיטר גייל - ג'ון דשווד
* אמנדה בוקסר - פאני דשווד
* כריסטופר בראון - מר פאלמר
* הטי ביינס - שארלוט פאלמר
* ג'וליה צ'יימברס - לוסי סטיל
* פיפה ספארקס - אן סטיל
* פיליפ באוון - רוברט פררס
* מרגוט ואן דר בורג - גברת פררס

## קישורים חיצוניים

* "תבונה ורגישות" באתר ה-BBC

קטגוריה:מיני-סדרות טלוויזיה
קטגוריה:סדרות טלוויזיה בריטיות שעלו לשידור בשנות ה-1980
קטגוריה:סרטים לפי ספרי ג'יין אוסטן
קטגוריה:סדרות דרמה בריטיות
קטגוריה:הערוץ הראשון - תוכניות רכש
דייווידאס שמבראס

**דיווידאס שמבראס** (בליטאית: **Deividas Šemberas**; נולד ב-2 באוגוסט 1978) הוא כדורגלן עבר ליטאי ששיחק בעמדת המגן הימני והקשר האחורי. 

## קריירה
שמבראס התחיל את הקריירה שלו בז'לגיריס וילנה. בינואר  עזב לדינמו מוסקבה הרוסית. כעבור 3 עונות חתם בצסק"א מוסקבה והפך לאחד השחקנים החשובים במועדון וזכה איתה בכל תואר מקומי אפשרי ואף בגביע אופ"א בעונת , לאחר שעלה כמחליף בדקות הסיום במשחק הגמר מול ספורטינג ליסבון. בשנת  עזב לאלניה ולדיקווקז, וכעבור עונה וחצי חזר לז'לגיריס וילנה. ב-28 בנובמבר 2015 ערך את הופעתו האחרונה בקריירה ופרש ממשחק פעיל.

שמבראס מדורג שני בטבלת שיאן ההופעות של נבחרת ליטא עם 82 הופעות בנבחרת.

## תארים
* גביע אופ"א: 2005
* אליפות רוסיה (3): 2003, 2005, 2006 
* אליפות ליטא (2): 2014, 2015
* הגביע הרוסי (6): 2002, 2005, 2006, 2008 ,2009, 2011
* הגביע הליטאי (3): 1997, 2014, 2015
* הגביע הבלטי (2): 1997, 1998
* הכדורגלן הליטאי של השנה: 2005

## קישורים חיצוניים

קטגוריה:כדורגלנים ליטאים
קטגוריה:מגני כדורגל ליטאים
קטגוריה:קשרי כדורגל ליטאים
קטגוריה:וילנה: כדורגלנים
קטגוריה:כדורגלני ז'לגיריס וילנה
קטגוריה:כדורגלני דינמו מוסקבה
קטגוריה:כדורגלני צסק"א מוסקבה
קטגוריה:כדורגלני אלניה ולדיקווקז
קטגוריה:כדורגלני נבחרת ליטא
קטגוריה:ספורטאים ליטאים ברוסיה
קטגוריה:ליטאים שנולדו ב-1978
פיק סגד

250px|ממוזער|שמאל|נקניק פיק פרוס באריזה
**פִּיק סֶגֶד** (בהונגרית: **Pick Szeged**) היא חברה הונגרית לייצור נקניקים, מותג מוביל של סלמי ובית חרושת לעיבוד בשר בעיר סגד. המעסיק הגדול באזור וספונסר קבוצת הכדוריד של העיר, אחת הטובות בהונגריה.

## היסטוריה
את המפעל הקים בשנת 1869 מרק פיק (1843–1892), יליד העיר סגד הונגרי-יהודי שמוצא אבותיו ממוראביה. פיק נהג לנדוד בעולם וכשהיה באיטליה הכיר את נקניק הסלמי. הוא בחר להקים מפעל על גדות נהר טיסה בעיר סגד. הייחוד של הסלמי שלו היה שהוא קצוץ בסכין ולא טחון ועשוי עם תערובת תבלינים סודית, הנקניק מיוצר רק בחודשים אוקטובר עד מרץ ועובר יישון של שלושה חודשים באוויר הקר. ב-1883 עבר לייצור המוני. באותה תקופה היה מפעל הבשר היחיד בהונגריה (השאר היו רק קצבים פרטיים קטנים). אפילו שעסק בבשר חזיר לא כשר, היה פיק חבר מכובד בקהילה היהודית וסייע בהקמת בית הכנסת הגדול של סגד, השני בגדלו בהונגריה.

עם מותו של פיק ב-1892, המשיכה אשתו קטרינה את המפעל וב-1898 המשיך אותו בנו ינו (Jenő) עד שברח מהעיר מן הנאצים ב-1944. המפעל הולאם על ידי הממשלה הקומוניסטית ב-1948 והפך למותג של מונופול הנקניק הממשלתי ולשם נרדף לסלמי הונגרי. ב-1992 הפכה החברה לחברה ציבורית וב-2009 נרכשה על ידי תאגיד המזון בונפארם (Bonafarm).

בשנת 2010 החברה רכשה את "הרץ", מותג סלמי הונגרי נוסף.

## קישורים חיצוניים

* 
* [Http://www.tabletmag.com/jewish-life-and-religion/175306/hungary-pick-salami כתבה על מרק פיק ובית הכנסת בסגד]
* "הכר את הנקניק"

קטגוריה:חברות מזון
קטגוריה:חברות הונגריות
קטגוריה:סגד
עדי עד

**עֲדֵי עַד** הוא התנחלות ויישוב קהילתי בגוש שילה. היישוב שייך למועצה אזורית מטה בנימין ומתגוררות בו 65 משפחות.

הישוב ברוח החסידות ובדרך הבעל שם טוב (רוב התושבים)

היישוב ממוקם על הר בגובה של 854 מטר, צופה אל הסרטבה ואל עבר הירדן, וחולש על יישובי הבקעה ממזרח ועל יישובי גוש שילה מצפון־מערב.

החקלאות ביישוב מבוססת על כרמים ויקב בו מייצרים שיכר, פרחים, פירות וירקות בחממות, מלונים, אבטיחים, עצי זית, מאפייה אורגנית, וגבינות תוצרת בית. במקום גם חוות סוסים.

שם היישוב נגזר מהפסוק . ונזכר בפסוקים נוספים. מי שבחר את השם זה אלעזר ליבוביץ הי"ד .

## היסטוריה
הוקם בשנת 1998 (ה'תשנ"ט) על ידי תושבי שבות רחל הסמוכה כתגובה להסכם וואי. בעבר פעלה במקום ישיבה חקלאית בשם "שדות אמיר".

מאז 1998 ועד 2011 הוציא המנהל האזרחי 81 צווי הריסה למבנים בשטחו. רובם המכריע של הצווים לא נאכפו. בנוסף חתם ראש המנהל האזרחי על צו לפינוי פלישה חקלאית בנוגע לחלקה המצויה בבעלות פרטית פלסטינית, אך הצו לא מומש. בעקבות אי-אכיפת הצו עתרו בעליה של החלקה לבג"ץ בשנת 2011. בפסק הדין שניתן באוקטובר 2019 קיבלה עליה המדינה לפנות את הפלישה בתוך שלושה חודשים.

ב-2014 עתרו לבג"ץ ראשי המועצות של הכפרים תורמוס עיא, אל-מוע'ייר, קריות וג'אלוד בדרישה לפנות את המאחז, הן משום הוא הוקם באופן לא חוקי, וחלקו על אדמות פרטיות של תושבי הכפרים, והן משום שלטענתם הוא מוקד לפעילות עבריינית ותושביו נוקטים אלימות כלפי הפלסטינים באזור. בתגובה לעתירה הודתה הפרקליטות כי ישנם שבעה מבנים על קרקע פרטית, אולם טענה שרוב המאחז בנוי על אדמות מדינה והודיעה שהיא מתכוונת להסדיר בנייה זו.

בתשובה ב-2017 הודיעה המדינה לבג"ץ כי היא שוקלת להשתמש לראשונה בחוק ההסדרה כדי להפקיע את האדמות.

ב-2018 הודיעה המדינה שהיא מתכוונת להסדיר את המאחז ושוקלת האם להגדירו כיישוב עצמאי או כשכונה של אחד היישובים הסמוכים, שילה או עמיחי. 

עם פרסום הקו הכחול של עמיחי באפריל 2022 הוכלל בו עדי עד..

ב-26 במאי 2025 החליט הקבינט המדיני-ביטחוני לאשר רשמית את הקמת היישוב כיישוב עצמאי. בנובמבר 2025 חתם מפקד פיקוד המרכז אבי בלוט על צו המעניק לעדי עד מעמד של יישוב.

## אור נחמן
[ממוזער|ה[מאחז אור נחמן. ברקע נראים הר בעל חצור וכפר מאלכ.]]
ב־2024 הוקם ליד עדי עד המאחז אור נחמן, השוכן בשטח B. המאחז פונה אך נבנה מחדש, ומתגוררים בו 3 משפחות ומספר בחורים ומקום שמוציא פעולות טרור נגד פלסטינים וחיילי צהל.

## קישורים חיצוניים

* 
* עדי עד, אתר מועצת יש"ע
* זיו שטהל, מסלול הנישול: המקרה של המאחז עדי-עד, יש דין, 2013
* 

## הערות שוליים

קטגוריה:מאחזים שהוסדרו
קטגוריה:גוש שילה
קטגוריה:התנחלויות ביהודה ושומרון
קטגוריה:יישובים דתיים ביהודה ושומרון
קטגוריה:יישובים שהוקמו ב-1998
אשלי ויליאמס

**אשלי ארול ויליאמס** (באנגלית: **Ashley Errol Williams**, נולד ב-23 באוגוסט 1984) הוא כדורגלן עבר אנגלי-ולשי ששיחק בעמדת הבלם.

## קריירת מועדונים
ויליאמס התחיל את הקריירה שלו במחלקת הנוער של וסט ברומיץ' אלביון, אותה עזב כשהיה בן 16. לאחר מכן הוא עבר לשחק בהאדנספורד טאון. כעבור שנתיים במועדון הוא עבר לסטוקפורט קאונטי בה הפך לקפטן כבר בהופעת הבכורה שלו במועדון. במרץ , ויליאמס הושאל לסוונסי סיטי עד לסיום העונה עם אופציה לרכישת כרטיס השחקן שלו. בסיום העונה עלתה סוונסי לפוטבול ליג צ'מפיונשיפ לראשונה מזה 24 שנים וכרטיסו של ויליאמס נרכש על ידי המועדון תמורת 400 אלף פאונד, סכום שיא בתולדות המועדון באותה תקופה. ב-16 בספטמבר 2008, ויליאמס הבקיע את השער הראשון שלו בסוונסי בתיקו 1-1 נגד דרבי קאונטי. בנובמבר  זכה בתואר "הכדורגלן הוולשי של השנה". בתום עונת  נכלל בנבחרת השנה של הליגה, כאשר הוא היה שחקן הרכב משמעותי במערך של המועדון שספג רק 37 שערים ב-46 משחקים. בעונת  ערך את הופעתו ה-106 ברציפות במדי המועדון ובכך השווה את שיא המועדון. בתום העונה העפילה סוונסי לפרמייר ליג. ב-24 בספטמבר 2011, ויליאמס הבקיע את שער הבכורה שלו בפרמייר ליג בהפסד 4-1 לצ'לסי. באוקטובר , ויליאמס חתם על חוזה לשלוש שנים נוספות בסוונסי. בעונת  זכה עם סוונסי בגביע הליגה האנגלי. ב-19 באפריל 2015 נכלל בהרכב העשור של המועדון.

ב-10 באוגוסט 2016 חתם לשנתיים באברטון. ב-20 באוגוסט ערך את הופעתו הבכורה בקבוצה בניצחון 2-1 על וסט ברומיץ' אלביון. ב-13 בדצמבר הבקיע את שערו הראשון בניצחון 2-1 על ארסנל. ב-2 באוגוסט 2018 הושאל לסטוק סיטי מהצ'מפיונשיפ לעונה אחת. ב-23 באוגוסט 2019 חתם בבריסטול סיטי לעונה אחת.

## קריירה בינלאומית
ויליאמס אמנם נולד בוולברהמפטון הנמצאת במחוז אנגליה, אך בסופו של דבר החליט לייצג את ויילס מאחר שסבו מצד אמו הגיע משם. ב-26 במרץ 2008 הוא ערך את הופעת הבכורה שלו בנבחרת ויילס. ב-14 בנובמבר 2009 ענד לראשונה את סרט הקפטן של הנבחרת בניצחון 0-3 נגד . ב-11 באוגוסט 2010 הוא הבקיע את שער הבכורה שלו בנבחרת בניצחון 1-5 נגד . באוקטובר  מונה לקפטן הנבחרת באופן רשמי.

## תארים
; סוונסי סיטי
*פלייאוף העלייה לפרמייר ליג: 
*גביע הליגה האנגלי: 

; אישיים
*נבחרת השנה בפוטבול ליג צ'מפיונשיפ: , 

## קישורים חיצוניים

* פרופיל השחקן באתר הרשמי של סוונסי סיטי

קטגוריה:כדורגלנים ולשים
קטגוריה:בלמי כדורגל ולשים
קטגוריה:כדורגלני סטוקפורט קאונטי
קטגוריה:כדורגלני סוונזי סיטי
קטגוריה:כדורגלני אברטון
קטגוריה:כדורגלני סטוק סיטי
קטגוריה:כדורגלני בריסטול סיטי
קטגוריה:כדורגלני נבחרת ויילס
קטגוריה:כדורגלני יורו 2016
קטגוריה:בריטים שנולדו ב-1984
קטגוריה:אנגלים שנולדו ב-1984
אשרוב

**אשרוב** הוא שם משפחה בשפות סלאביות ובאוזבקית שפירושו היא "בנו של אשר".

קטגוריה:שמות משפחה
קטגוריה:שמות משפחה פטרונימיים
דיפנבכיה

**דיפנבכיה** (שם מדעי: *Dieffenbachia*) הוא סוג צמחים בעלי פרחים ממשפחת הלופיים. משמש כצמח נוי, לרוב לצל חלקי או לפנים בתים. הצמח נקרא על ידי הבוטנאי היינריך וילהלם שוט, מנהל הגנים הבוטניים של וינה בשם זה כדי לכבד את הגנן הראשי מר יוזף דיפנבאך. מוצאו באזורים הטרופיים של אמריקה ממקסיקו עד ארגנטינה.

## מאפיינים
לצמח עלים גדולים ובשרניים, פשוטי שפה ומסורגים. לעיתים יש על העלים דוגמת כתמים בגווני ירוק וצהוב (תלוי בזן). 

העלים החדשים בוקעים מגולגלים ונפרשים בהדרגה. הצמח ירוק עד, ולא מאבד את עליו פרט לתהליך טבעי של התחדשות הדרגתית. 

העץ מתפתח לגובה ככל שהוא מתבגר - עלים חדשים צצים בראש הצמח ועלים ישנים מצהיבים ונושרים בתחתיתו, מה שמייצר עם הזמן גזעים צינוריים ירוקים בעלי פסים אופקיים ובראשם ציצת עלים.

הצמח מעדיף אדמה יבשה יחסית ואור שמש בינוני, ללא חשיפה לשמש ישירה. לפיכך הוא מהווה צמח בית עם דרישות השקיה מועטות ומתאים לאור המגיע דרך חלונות.

## רעילות
מוהל הצמח רעיל ומכיל גבישים דמויי-מחט של אוקסלט הסידן (Calcium oxalate), היכולים לגרום בין השאר צריבה ונפיחות בפה במקרה אכילה. מנגנון הפגיעה הוא מכני ואיריטטיבי (בגירוי). רובן המכריע של הפגיעות כואבות אך מוגדרות כקלות, ואינן מסכנות חיים. במקרים נדירים תיתכן פגיעה קשה יותר, בעיקר לאחר לעיסה ממושכת של העלים או שתייה של מיץ הצמח. במקרים אלו הפגיעה מתבטאת בבצקת בנתיב האוויר וחסימתו עד כדי סכנת חנק.. לא תוארו בספרות תגובות סיסטמיות או אנפילקסיס בחשיפה לצמח זה. סיפורים על הסכנה שבגידול הצמח נפוצים כאגדה אורבנית.

## בתרבות
בארצות הברית, שמו המקובל של הצמח הוא מוט אילם. 

בברזיל, הצמח נחשב כמרחיק רוחות רעות ובר מזל, ונכרך עם עוד צמחים כגון רוזמרין ופלפלת צ'ילי בכד צמחים בני-מזל.

## קישורים חיצוניים

* 

## הערות שוליים

קטגוריה:צמחים שתוארו ב-1829
קטגוריה:טקסונים שתוארו בידי היינריך וילהלם שוט
קטגוריה:לופיים
קטגוריה:צמחי נוי
קטגוריה:צמחים ביערות הגשם של אמריקה המרכזית
קטגוריה:צמחים ביערות הגשם של אמריקה הדרומית
קטגוריה:צמחי גן
ראובן איל

**ראובן איל** (נולד ב-1935) הוא קצין צה"ל במילואים בדרגת תת-אלוף. שירת כראש להק המודיעין בחיל האוויר.

## ביוגרפיה
איל נולד בטרנסילבניה. בתקופת מלחמת העולם השנייה נלקח אביו למחנה עבודה בכפייה והחנות המשפחתית הוחרמה על ידי משמרות הברזל הרומנים. הוא שרד את התקופה יחד עם אמו ואחיו הגדול. ב-1947 החל במסע העלייה לארץ ישראל במסגרת עליית הנוער יחד עם אחיו, עד הגעתו לישראל באוקטובר 1948. הוא נקלט בקיבוץ נצר סירני, ב-1949 התאחד עם הוריו ולמד בתיכון בית הכרם.

ב-1953 התגייס לצה"ל ועבר קורס מ"כים. לאחר הקורס הצטרף לקורס טיס אותו סיים ב-1955 במגמת קרב. במלחמת סיני שירת כטייס מוסקיטו. שימש מדריך טיסה ומדריך לימודי קרקע בבית הספר לטיסה. בתחילת שנות ה-60 של המאה ה-20 היה חבר בצוות חיל האוויר שנשלח לגאנה להקים את בית הספר לטיסה של חיל האוויר המקומי.

בשובו לישראל, לאחר כשנתיים, עבר הסבה למסוקים. שירת כטייס מסוקים במהלך מלחמת ששת הימים. למד הנדסה אווירונאוטית בטכניון, לאחר הלימודים מונה למפקד בית מלאכה ביחידת האחזקה האווירית 22. שימש ראש מדור במטה חיל האוויר במחלקת אמצעי לחימה ובמלחמת יום הכיפורים שימש ראש ענף מחקר נשק אויב. שימש ראש מחלקת מחקר מודיעין בחיל אוויר ומפקד כנף 15 (בסיס שדה דב). בתפקידו האחרון בשירות הקבע שימש ראש להק המודיעין, כולל בתקופת מבצע אופרה, השמדת הכור הגרעיני בעיראק על ידי חיל האוויר.

לאחר שחרורו עסק כיועץ בתחומים ביטחוניים.

## קישורים חיצוניים

* תא"ל איל ראובן באתר מתקומה לשחקים של עמותת חיל האוויר
* 

קטגוריה:ראשי להק המודיעין
קטגוריה:טייסי חיל האוויר הישראלי
קטגוריה:מפקדי בסיס שדה דב
קטגוריה:תתי-אלופים בחיל האוויר
קטגוריה:ישראלים ילידי רומניה
קטגוריה:בוגרי התיכון ליד האוניברסיטה
קטגוריה:בוגרי הטכניון - מכון טכנולוגי לישראל: הנדסת אווירונאוטיקה
קטגוריה:עולים לאחר מלחמת העולם השנייה
קטגוריה:חיילי חיל האוויר במלחמת סיני
קטגוריה:חיילי חיל האוויר במלחמת ששת הימים
קטגוריה:חיילי חיל האוויר במלחמת יום הכיפורים
קטגוריה:ישראלים שנולדו ב-1935
גוסטב אנטון פון ויטרסהיים

גנרל חיל הרגלים **גוסטב אנטון פון ויטרסהיים** (בגרמנית: **Gustav Anton von Wietersheim**; 11 בפברואר 1884 – 25 באפריל 1974), היה מפקד בכיר בוורמאכט שפיקד על קורפוס פאנצר במלחמת העולם השנייה.

## ביוגרפיה
### קריירה מוקדמת
פון ויטרסהיים נולד ב-11 בפברואר 1884 בברסלאו שהשתייכה לאימפריה הגרמנית. בשנת 1902 התגייס פון ויטרסהיים לצבא הגרמני הקיסרי, והצטרף לרגימנט משמר הגרנדירים ה-4 (המלכה אוגוסטה). פון ויטרסהיים לחם במלחמת העולם הראשונה, וב-8 באוקטובר 1914 הועלה לדרגת האופטמן. בשנת 1917 הועבר פון ויטרסהיים למטה הכללי, ולאחר מכן שירת כקצין מטה בדיוויזיה ה-3 ובקורפוס המילואים ה-25.

לאחר המלחמה נשאר פון ויטרסהיים ברייכסווהר, ומילא בו תפקידי פיקוד ומטה. בשנת 1924 מונה למפקד פלוגה 6 ברגימנט ה-5 (הפרוסי), ובשנת 1925 הועלה לדרגת מיור. בשנת 1929 מונה למפקד הגדוד ה-3 (יגר) ברגימנט ה-17, ובשנת 1930 הועלה לדרגת אוברסט לוטננט. בשנת 1932 מונה לראש מטה דיוויזיית הפרשים ה-3, והועלה לדרגת אוברסט. בשנת 1933 מונה לראש מטה הדיוויזיה ה-3 במקום ויקטור פון שבדלר. בשנת 1935 מונה לראש אגף האפסנאות, והועלה לדרגת גנרל מיור. בשנת 1936 הועלה פון ויטרסהיים לדרגת גנרל לוטננט, ומונה למפקד הדיוויזיה ה-29, שהוסבה תחת פיקודו לדיוויזיה ממונעת. בשנת 1938 הועלה פון ויטרסהיים לדרגת גנרל חיל הרגלים, ומונה למפקד הקורפוס ה-14.

### מלחמת העולם השנייה
בפרוץ המלחמה היה פון ויטרסהיים מפקד הקורפוס ה-14 שהיה חלק מהארמייה העשירית במסגרת קבוצת ארמיות דרום, ופיקד עליו בפלישה לפולין. במהלך המערכה על צרפת לחם פון ויטרסהיים עם הקורפוס שבפיקודו כחלק מקבוצת הפאנצר קלייסט במסגרת קבוצת ארמיות A, ולאחר מכן נשאר כחיל כיבוש בצרפת. במהלך המערכה בבלקן לחם פון ויטרסהיים עם הקורפוס שבפיקודו כחלק מקבוצת הפאנצר קלייסט, ובמהלך מבצע ברברוסה לחם פון ויטרסהיים עם הקורפוס שבפיקודו כחלק מארמיית הפאנצר הראשונה במסגרת קבוצת ארמיות דרום, והשתתף עמו בקרב קייב ובקרב חרקוב הראשון. על הצלחתו בקרבות קיבל פון ויטרסהיים ב-21 באפריל 1941 את עיטור צלב האבירים של צלב הברזל.

ב-21 ביוני 1942 הוסב הקורפוס ה-14 לקורפוס פאנצר, והשתתף במתקפת הקיץ הגרמנית ב-1942 כחלק מארמיית הפאנצר הראשונה. באוגוסט הועבר הקורפוס תחת פיקוד הארמייה השישית, ולחם עימה בקרב סטלינגרד. ב-14 בספטמבר 1942 הודח פון ויטרסהיים מתפקידו, עקב הצעתו לנסיגה חלקית לעבר נהר הדון, בעקבות האבדות הקשות שספגו כוחותיו. הוא הועבר לעתודת המילואים, ולקראת סיום המלחמה לחם כחייל פולקסשטורם בפומרניה.

### לאחר המלחמה
לאחר המלחמה העיד פון ויטרסהיים במשפטי נירנברג, וב-25 באפריל 1974 מת פון ויטרסהיים בבון והוא בן 90 שנים.

## קישורים חיצוניים
* גוסטב אנטון פון ויטרסהיים באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנולדו ב-1884
קטגוריה:גרמנים שנפטרו ב-1974
אנה פטרסן

ממוזער|250px|אנה פטרסן, '''Bretagne-pige ordner planter i et drivhus''', 1884. התמונה מוצגת בגלריה הלאומית הדנית
**אנה פטרסן** (בדנית: **Anna Petersen**; 20 בפברואר 1845 – 6 באוקטובר 1910) הייתה ציירת דנית שפעלה בעיקר במאה ה-19 ועבודתה נשכחה במידה רבה עד סוף המאה ה-20.

## ביוגרפיה
פטרסן נולדה בקופנהגן, ולמרות הקשיים שעמדו בפני נשים בדנמרק בתקופתה לפתח קריירה בתחומי האמנות היפה החלה בלימודי ציור. בתחילה התמקדה בציורי דיוקנאות עד שגיבשה את סגנונה הריאליסטי וציירה בעיקר תמונות פשוטות מחיי היומיום.

למרות שנראתה כאמנית מבטיחה, ואף הציגה מעבודותיה במספר תערוכות נחשבות כמו גם בתערוכה העולמית של פריז ב-1889, היא התקשתה למצוא את מקומה בעולם האמנות הדני הגברי של המאה ה-19 ושל ראשית המאה ה-20. עבודותיה יצאו מהאופנה, ואף לא מוזיאון אחד רכש מעבודותיה בשנות חייה האחרונות. במידה רבה נשכחה יצירתה עד סוף המאה ה-20.

היא נפטרה ב-6 באוקטובר 1910 ונקברה בבית הקברות אסיסטנס בקופנהגן.

עבודותיה זכו לעדנה לקראת סוף המאה ה-20, כאשר אוסף הירשפרונג  והמוזיאון הלאומי של דנמרק (ה-Statens Museum for Kunst; SMK) רכשו כמה מעבודותיה החשובות ועוררו מחדש את העניין ביצירתה.

## קישורים חיצוניים

קטגוריה:ציירות דניות
קטגוריה:ילידות 1845
קטגוריה:נפטרות ב-1910